Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: Melléklet a 81/2009. (X. 2.) OGY határozathoz
Paragraph Index: 362

5. táblázat: Kiemelt korcsoportok százalékos arányának növekedése az össznépességen belül Életkor/év 60-× 20,4% 21,8% 27,4% 34,6% 65-× 15,1% 16,1% 20,1% 26,2% Forrás: KSH A magyar nõk többsége élete utolsó éveire elveszti társát A születéskor várható élettartamból is következik, hogy életük utolsó éveire a magyar nõk igen jelentõs hányada elveszti a társát, sokszor teljesen magára marad. A 60 évesek és idõsebbek (nõk) 50,4%-a, a 70 évesek és idõsebbeknek (nõk) pedig már 66,4%-a özvegy. 2008. január 1-jén 489 239 özvegy nõ élt az országban, aki már elmúlt 70 éves. Területi adatok Amennyiben a társadalom idõsödését területileg vizsgáljuk, akkor azt láthatjuk, hogy Budapest a leginkább idõsödõ város, ezen kívül igen sokan élnek községekben és kistelepüléseken az idõs emberek közül. A Közigazgatási és Elektronikus Közszolgáltatások Központi Hivatala (Állami Népességnyilvántartó Hivatal) jelentése szerint minél kisebb lélekszámú a település, annál magasabb az ott élõ idõsek (60 éven felüliek) aránya, az ötezer fõ alatti településeken ez az arány 25%. A fõvárosban igen magas az idõsek aránya, emellett Békés, Heves és Zala megyében is 23 és 21% felett van. Az idõsödés és regionalitás vonatkozásában a fellelhetõ különbségek (eltérõ élethelyzetek) nem területi indikátorok mentén magyarázhatók, hanem kifejezetten egyéni szinten, mivel a „sikeres idõsödés” magyarázó indikátorai az iskolai végzettség, a korábbi életmód (pl. egészséges táplálkozás) és a korábbi munkaerõ-piaci részvétel, státusz, valamint az idõskor tudatos tervezésére való törekvés. A falvakban többnyire saját tulajdonú házakban laknak az idõsek, ám ezek között minden negyedik lakás régi és/vagy komfortnélküli,esetenkéntszükséglakás.A falvakban40% felettiahagyományos–fávalvagyszénneltörténõ–fûtés. Magas az egyszemélyes háztartások aránya A népesség jelentõs többsége, 97–98%-a magánháztartásokban él, igen kevesen választják – a lehetõségek szûkössége miatt is – az intézményi létformát annak ellenére, hogy egyre többen maradnak magukra életük utolsó éveire. A háztartások között egyre magasabb az egyszemélyes háztartások aránya. Ma a 70 éves és idõsebb népesség egyharmada él egyedül, és e korosztály közel felének a mindennapi életvitelét akadályozó problémája van (mozgásában akadályozott, érzékszervi károsodásai vannak stb.). Szociális alapszolgáltatást igénybe vevõk aránya alacsony Az 65 év és afeletti lakosok – összesen 1 581 425 fõ – 2,52%-a részesül házi segítségnyújtásban, 4,28%-a szociális étkeztetésben, valamint 1,7%-a látogatja az idõsek nappali intézményeit. Nem éri el az egy százalékot a jelzõrendszeres házi segítségnyújtást igénybe vevõk aránya, míg 0,6% az egyéb, nem bentlakásos szociális alapszolgáltatásban részesülõk aránya. Mint arra már korábban kitértünk, az idõsek döntõ többsége magánháztartásban él, a bentlakásos intézményekben 41 254 fõ a 65 éves vagy idõsebb lakó. A megkérdezett idõsek többnyire elégedettek lakásukkal, szeretnének ott élni életük végéig. Jövedelmi viszonyok Azokban a háztartásokban, amelyekben a háztartásfõ életkora 60–69 év közötti, az egy hónapra jutó nettó jövedelem közel 80 000 Ft (2006. évi adat), ahol a háztartásfõ 70 éves vagy idõsebb, ott már csak 76 000 Ft (2006. évi adat). A nyugdíjösszegek nemek szerinti összehasonlításában is igen jelentõs különbségek vannak, a nõk hátrányára. Idõsek foglalkoztatási adatai A foglalkoztatott3,9 millióállampolgárbólszakértõibecslésekszerint(APEH) 200–300 ezerfõdolgoziknyugdíj mellett, a teljes munkaidõben folyamatosan dolgozók között tavaly 40 ezren voltak a korhatár feletti öregségi nyugdíjasok, akik jellemzõen felsõfokú végzettséggel rendelkeznek és szolgáltatási jellegû, ipari, építõipari végzettséggel dolgoznak ezeken a területeken. Természetesen sokan vannak, akik a családon belüli munkamegosztásból nagy részt vállalnak és/vagy közösségi, önkéntes munkát végeznek. Ez az idõsebbek szóhasználatában még sok esetben társadalmi munkát jelent. Mindezek ellenére az idõs, és a társadalom 55–64 éves korú tagjaiban van még kiaknázatlan munkavégzési erõforrás. Foglalkoztatás adatai Magyarországon Az idõsek foglalkoztatására hatással vannak az aktív korúakra vonatkozó munkaerõ-piaci lehetõségek is, hiszen ha egy gazdaságban nagy a munkaerõigény, akkor az idõseknek is jobb esélyei vannak arra, hogy a nyugdíjuk mellett dolgozzanak, míg ellenkezõ esetben a jövedelemszerzésnek ez az útja jelentõsen beszûkül számukra. A munkaerõ szempontjából a munkaerõpiac két legfontosabb mutatója a munkanélküliségi ráta – ami a gazdaságilag aktív népességen (foglalkoztatottak és munkanélküliek együttes száma) belül a munkaerõpiacról kiszorultak arányának jelzõszáma – és a foglalkoztatási ráta, ami a népességen belül a foglalkoztatottak arányát mutatja meg. Magyarországon a 15–74 évesekre jellemzõ munkanélküliségi ráta 2008. szeptember–novemberi idõszakban 7,8%-os volt, ami 0,3 százalékponttal meghaladta az egy évvel korábbi szintet. Ugyanebben az idõszakban a nemzetközi összehasonlításban használt 15–64 éves korcsoportra számított foglalkoztatási ráta 57,1%-nak felelt meg, ami 0,2 százalékponttal volt alacsonyabb az egy évvel korábbinál. 2009. I. negyedévben ezek a mutatók tovább romlottak, a munkanélküliségi ráta 9,7%-ra nõtt, a 15–64 éves korcsoportra számított foglalkoztatási ráta 55,1%-ra csökkent. A foglalkoztatási ráta növelése szükséges – a nyugdíjba kerülési kor alatta marad az öregségi nyugdíjkorhatárnak A munkaképes korosztály körében a foglalkoztatási ráta növelése saját egzisztenciájuk javítása érdekében, valamint a nagy elosztó rendszerek stabilitása érdekében is elengedhetetlen. Különösen igaz ez a 45–64 és ezen belül is az 55–64 évesek foglalkoztatottsági rátájának növelésére. A jelenlegi (2009. I. negyedévi) 52,5%, illetve 31,8% igen alacsony, amelynek egyenes következménye, hogy a munkanélküli létbõl, szakadozott életpályával rendelkezõ nyugdíjbakerülõknyugdíjánakszínvonalaelmaradamunkábólnyugdíjbavonulókétól,jelentõsencsökkentveaméltó idõskor esélyeit. Meg kell jegyeznünk azonban, hogy a nyugdíj elõtt állók számára a munkanélküliségi ellátások igénybevétele kedvezõbb, mint egy alacsonyabb bér elfogadása, ugyanis a munkanélküliségi ellátások idõtartama a szolgálati idõt növeli, azonban a majdani nyugdíj színvonalát nem csökkenti, mivel a nyugdíj alapját képezõ havi átlagkereset meghatározásánál csak akkor számít be, ha az kedvezõbb az igénylõre nézve. Magyarországon az átlagos nyugdíjba kerülési kor, az úgynevezett „korcentrum” négy évvel alatta marad az öregségi nyugdíjkorhatárnak, ami jelenleg (2009-ben) 62 év, és ezzel Európában az egyik legalacsonyabb. A nyugdíjbiztosítás pénzügyi alapjánakfinanszírozhatóságatükrében ez két problémátjelent.Egyrészt a korhatárelõtt nyugdíjba vonulók járulékbefizetései és az ezzel együtt járó munkáltatói járulékok elmaradnak, másrészt a kiadási oldalon éppen az idõ elõtti nyugdíjazásnak köszönhetõen megjelennek azok is, akik számára csak évekkel késõbb kellene a nyugdíjat biztosítani.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes